L. A. Neugebauer, 



SECTIO SECUNDA. 



SYSTEM VENARÜM CAVARUM ANTERIORÜM. 



§ k 



Ad systema hoc pertinent venae anterioris partis corporis, quae 

 utrinque confluentes binos denique formant truncos venaruin cavarum 

 anteriorum sanguinem cordi immediate afferentes. Hi vero proxime 

 componuntur vena iugulari atque vena subclavia, quarum haec san- 

 guinem praecipue thoracis et brachii recipit, illa capitis et colli sangui- 

 nem defert. 



A. SYSTEMA VENARUM IUGULARIUM. 



§ 8. 



Quum copia sanguinis venosi ex contentis eavi cranii in avibus 

 provenientis ad illam in mammalibus et respective in homine relata 

 minimam tantum differentiam praebeat, eo maior haec nobis ad syste- 

 ma venosum capitis externum spectantibus obviam venit, et quidem 

 quo in gradu capitis anterior pars sive facies avium prae illa hominis 

 relative praevalet, eo maiores inde profluunt trunci venosi. Venae 

 capitis in homine omnino ita decurrunt, ut quasi ad mediam baseos 

 cranii partem versus fluant ibique denique truncos ambos venarum iu- 

 gularium (internarum) in diainetro fere transversa illius collocatos con- 

 stituant: in avibus contra hoc systematis venosi centrum, etsi quoad 

 situm relativum in eodem loco, quoad situm positivum, causa faciei tan- 

 topere prolongatae, partis contra occipitalis capitis brevioris et magis 

 sublatae, haud amplius sub media, sed potius sub posteriore et vel sub 

 postrema capitis basi invenitur. Quam quoque ob rem sanguis e 

 parte capitis faciali in avibus copiosior profluens serius in illo syste- 

 matis venosi cephalici centro advenit. Cerebri sanguis in mammali- 

 bus praecipue venis iugularibus internis defertur, quae e foramine 



